rejauldu/bengali-wikipedia huggingface dataset:
তুদোর ক্রিস্তিয়ান বালুৎসা (, ; জন্ম: ২৭ মার্চ ১৯৯৯; তুদোর বালুৎসা নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং রোমানিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  ২০১৭ সালে, বালুৎসা রোমানিয়া অনূর্ধ্ব-১৯ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। পরের বছর তিনি রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। দলগতভাবে, বালুৎসা এপর্যন্ত ২টি শিরোপা জয়লাভ করেছেন, যার উভয়ই ভিতোরুল কোন্সতানৎসার হয়ে জয়লাভ করেছেন।  প্রারম্ভিক জীবন তুদোর ক্রিস্তিয়ান বালুৎসা ১৯৯৯ সালের ২৭শে মার্চ তারিখে রোমানিয়ার ক্রাইয়োভায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বালুৎসা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ                   বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব দিনামো কিয়েভের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইউক্রেনে প্রবাসী ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:এডিও ডেন হাখের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:একস্ত্রাক্লাসার খেলোয়াড়
১০০ মিটার স্প্রিন্ট বা ১০০ মিটার দৌড় হলো ‘ট্র‍্যাক এন্ড ফিল্ড’ প্রতিযোগিতার একটি স্প্রিন্ট দৌড়। ঐতিহ্যগতভাবে আদর্শ দূরত্ব যার উপর 'বিশ্বের দ্রুততম পুরুষ বা মহিলা' নির্ধারণ করা হয়। অ্যাথলেটিক্স ইভেন্টগুলোর মধ্যে এটি সবচেয়ে জনপ্রিয় ও মর্যাদাপূর্ণ খেলাগুলোর একটি। গ্রীষ্মকালীন অলিম্পিকে এটি ১৮৯৬ সাল থেকে পুরুষদের জন্য এবং ১৯২৮ সাল থেকে নারীদের জন্য একটি নিয়মিত ইভেন্ট হিসেবে অনুষ্ঠিত হচ্ছে।  'স্টেড' (১৯২ মিটার দৌড়) প্রাচীন অলিম্পিকের ক্লাসিক স্প্রিন্ট রেস হিসাবে বিবেচিত ছিল। কিন্তু ১৮৯৬ সালে আধুনিক অলিম্পিকের আবির্ভাবের পর থেকে এটি হয় ১০০ মিটার।    তথ্যসূত্র   বিষয়শ্রেণী:১০০ মিটার বিষয়শ্রেণী:ট্র্যাক অ্যান্ড ফিল্ড ঘটনা বিষয়শ্রেণী:স্প্রিন্ট (দৌড়)
ল্য কোঁত দ্য মন্তে-ক্রিস্তো (, ) দ্য কাউন্ট অব মন্টি ক্রিস্টো) আলেক্সাঁদ্র্ দ্যুমা রচিত একটি রোমান্টিক এবং রোমাঞ্চকর উপন্যাস।আলেকজান্ডার দ্যুমার সংক্ষিপ্ত পরিচিতি, কালের কণ্ঠ ফরাসি উপন্যাস। এটি ১৮৪৪ সাল থেকে ১৮৪৫ সাল পর্যন্ত ধারাবাহিকভাবে ১৮ খণ্ডে প্রকাশিত হয়।আলেক্সাঁদ্র্ দ্যুমার লেখা অন্য উপন্যাস থ্রি মাস্কেটিয়ার্স সপ্তদশ শতকের ক্রয়োদশ লুইকে নিয়ে লেখা হলেও দ্য কাউন্ট অব মন্টি ক্রিস্টো সম্রাট নেপোলিয়নের ও তার পরবর্তী সময়কার ফ্রান্স ও ইতালির পটভূমিতে বর্ণিত এক দুর্দান্ত কাহিনী।বইটির Goodreads প্রোফাইল   কাহিনী সংক্ষেপ  দ্যা কাউন্ট অফ মন্টেক্রিস্টো এর নায়ক এডমন্ড দান্তে মার্সেই-এর ফারাও নামক এক জাহাজে সেকেন্ড মেট হিসেব কাজ করে। জাহাজের ক্যাপ্টেন মৃত্যুর আগমুহুর্তে তাকে সম্রাট নেপোলিয়নের একটি চিঠি প্যারিসে পৌছানোর দায়িত্ব দেন। জাহাজের মেট দ্যাংলার এর সাথে শত্রুতার কারণে সে তার বিয়ের দিনে পুলিশের হাতে গ্রেফতার হয়। পুলিশ কমিশনারের বাবা ছিলেন এই চিঠির প্রাপক। তাকে বাচাতে পুলিশ কমিশনার দান্তেকে শ্যাতুদফ নামক ভয়ংকর কারাগারে প্রেরণ করে যেখান থেকে কেউই জীবিত বের হয়ে আসতে পারেনা। কারাগারে তার অ্যাবে ফারিয়া নামের এক পাদ্রীর সাথে দেখা হয় যে কারাগারের অভ্যন্তরেই নানাধরনের বই পড়ে এবং বিজ্ঞান চর্চা করে থাকে। তার কাছ থেকে দান্তে লুকানো একটি ধনভান্ডারের ম্যাপও পায়। ঘটনাচক্রে ফারিয়া মারা যায় এবং তার লাশ সেজে দান্তে জেলখানার বাইরে চলে আসে। ধনভান্ডার উদ্ধার করে দান্তে নতুন পরিচয়ে তার পিতৃপুরুষের শহরে ফিরে আসে। এসময় সে দেখতে পায় তার শত্রুরা অনেক উচু পদে আসীন হয়ে বসেছে। সে বিভিন্ন কৌশলে তাদেরকে তাদের পাপের শাস্তি দেয়।বইটির ইংরেজি উইকিপিডিয়া পেজ   চরিত্রসমূহ   এডমন্ড দান্তে  ফাদার অ্যাবে ফারিয়া  মার্সিডিজ  দ্যাংলার  ফার্নান্দ মন্টেগো  ভিলফোর্ট  এলবার্ট  ভ্যালেন্টিন  ম্যাক্সিমিলান   প্রকাশনা  বাংলাদেশে সেবা প্রকাশনী পেপারব্যাকে বইটির অনুবাদ প্রকাশ করেছে। বইটি বাংলাদেশেও পাঠক জনপ্রিয়তা লাভ করে।   বহিঃসংযোগ    দ্য কাউন্ট অব মন্টি ক্রিস্টো, পুরো লেখা অডিয়তে PublicLiterature.Org  দ্য কাউন্ট অব মন্টি ক্রিস্টো,লিবিরভক্স দ্বারা প্রকাশিত একটি অডিও বই,যা Internet Archive-এও পাওয়া যাবে   Tale Spinners for Children: The Count of Monte Cristo MP3 download  Pierre Picaud: The "Real" Count   "Count of Monte Cristo Paris Walking Tour" identifies locations from the novel in Paris mapped on Google Maps     তথ্যসূত্র   বিষয়শ্রেণী:ফরাসি উপন্যাস বিষয়শ্রেণী:১৮৪৪-এর উপন্যাস বিষয়শ্রেণী:১৯শ-শতকের উপন্যাস বিষয়শ্রেণী:ঐতিহাসিক উপন্যাস বিষয়শ্রেণী:পর্বক্রমে প্রথম প্রকাশিত উপন্যাস বিষয়শ্রেণী:আলেক্সাঁদ্র্ দ্যুমার উপন্যাস বিষয়শ্রেণী:চলচ্চিত্রে অভিযোজিত উপন্যাস বিষয়শ্রেণী:বেতার কার্যক্রমে অভিযোজিত উপন্যাস বিষয়শ্রেণী:চলচ্চিত্রে অভিযোজিত ফরাসি উপন্যাস বিষয়শ্রেণী:কমিক্সে অভিযোজিত উপন্যাস বিষয়শ্রেণী:ভিডিও গেমে গৃহীত উপন্যাস বিষয়শ্রেণী:কল্পকাহিনীতে আত্মহত্যা বিষয়শ্রেণী:আত্মহত্যা সম্পর্কে উপন্যাস
সংযোগ=//upload.wikimedia.org/wikipedia/commons/thumb/4/43/Foal_and_mother.jpg/220px-Foal_and_mother.jpg|থাম্ব| স্তন্যপান করা গাধা গাধার দুধ (বা জেনি দুধ) হল গৃহপালিত গাধার (ইকুস অ্যাসিনাস) দুধ। এটি প্রাচীনকাল থেকে প্রসাধনী তৈরির উদ্দেশ্যে এবং শিশুর পুষ্টির জন্য ব্যবহৃত হয়ে আসছে।   ইতিহাস  মিশরে প্রাচীনকাল থেকেই গাধার দুধ মানুষ খাদ্য ও প্রসাধনী কাজে ব্যবহার করে আসছে; Uniacke-Lowe, T., 2011. Studies on equine milk and comparative studies on equine and bovine milk systems. PhD Thesis, University College Cork. চিকিৎসকরা এর নিরাময় এবং প্রসাধনী গুণাবলীর কারণে একে বিভিন্ন যন্ত্রণার চিকৎসার জন্য সুপারিশ করতেন।   হিপোক্রেটিস (৪৬০ - ৩৭০ খ্রিস্টপূর্ব), তিনিই প্রথম গাধার দুধের ঔষধি ব্যবহারের কথা লিখেছিলেন এবং বিষক্রিয়া, জ্বর, সংক্রামক রোগ, শোথ, ক্ষত নিরাময়, নাক থেকে রক্তপাত এবং যকৃতের সমস্যা সহ অসংখ্য অবস্থার জন্য এটি ব্যবহার করেছিলেন।  Hippocrates. The Genuine Work of Hippocrates. Vol. 1. Sydenham Society 1843 রোমান যুগে গাধার দুধ একটি স্বীকৃত প্রতিকার ছিল; প্লিনি দ্য এল্ডার (২৩ - ৭৯ খ্রিস্টাব্দ) তার বিশ্বকোষীয় সৃষ্টিকর্ম, ন্যাচারালিস হিস্টোরিয়ায়, এর স্বাস্থ্য উপকারিতা সম্পর্কে ব্যাপকভাবে লিখেছেন, যেমন জ্বর, ক্লান্তি, চোখের চাপ, দুর্বল দাঁত, মুখের বলিরেখা, বিষক্রিয়া, ঘা, হাঁপানি এবং কিছু স্ত্রীরোগ সংক্রান্ত সমস্যায় গাধার দুধের উপকারিতার কথা তুলে ধরেছেন। Pliny the Elder. The Natural History. Book XXVIII “Remedies derived from living creatures”. John Bostock 1855. কিন্তু রেনেসাঁর আগ পর্যন্ত গাধার দুধের প্রকৃত বৈজ্ঞানিক বিবেচনা করা হয়নি। ঊনবিংশ শতাব্দীতে ফ্রান্সের, হসপিটাল ডেস এনফ্যান্টস অ্যাসিস্টের ডাঃ প্যারট মাতৃহীন বাচ্চাদের গাধার দুধ পান করানোর অভ্যাস ছড়িয়ে দেন (বুলেটিন ডি ল'অ্যাকাডেমি ডি মেডিসিন, ১৮৮২)। তখন থেকে গাধার দুধ বিংশ শতাব্দী পর্যন্ত অনাথ শিশুদের খাওয়ানো এবং নাজুক শিশু, অসুস্থ ও বয়স্কদের নিরাময়ের জন্য বিক্রি করা হতো। এ কারণে গ্রিস, ইতালি, বেলজিয়াম, জার্মানি, সুইজারল্যান্ডে অনেক গাধার খামারের জন্ম হয়।  আজকাল গাধার দুধ মূলত সাবান এবং ময়েশ্চারাইজার তৈরিতে ব্যবহৃত হয়।   তথ্যসূত্র   বিষয়শ্রেণী:গাধা বিষয়শ্রেণী:প্রাণী অনুযায়ী দুধ
সাউদার্ন মেডিকেল কলহলো বাংলাদেশের একটি বেসরকারি মেডিকেল স্কুল। ২০০৫ সালে এটি চট্টগ্রাম জেলার খুলশিতে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত একটি কলেজ।  কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।  একাডেমিক সুবিধা কলেজটির একাডেমিক অনুষদে এখন ১৯৪ জন পূর্ণ -কালীন অনুষদ সদস্য রয়েছে।  কলেজের আটটি একাডেমিক বিভাগের নাম: এনাটমি বিভাগ, ফিজিওলজি, বায়োকেমিস্ট্রি, ফার্মাকোলজি, প্যাথলজি, মাইক্রোবায়োলজি, ফরেনসিক মেডিসিন এবং কমিউনিটি মেডিসিনের ৮৮ জন পূর্ণকালীন সদস্য রয়েছে। তাদের মধ্যে ১২ অধ্যাপক, ১১ সহযোগী অধ্যাপক, ৮ জন সহকারী অধ্যাপক এবং ৫৭ জন প্রভাষক অন্তর্ভুক্ত রয়েছে।  ২৯ জন অধ্যাপক, ২০ জন সহযোগী অধ্যাপক, ৩ জন সহকারী অধ্যাপক, ১৫ জন নিবন্ধক, ০২ জন আবাসিক চিকিৎসক এবং ৪ জন রেসিডেন্ট সার্জন সমন্বয়ে সাউদার্ন মেডিকেল কলেজ ও হাসপাতালের একাডেমিক অনুষদ কলেজের ক্লিনিকাল পাঠদান অনুষ্ঠানে অংশ নিচ্ছেন।  অবকাঠামো কলেজের প্রবেশমুখে বিশাল খেলার মাঠ রয়েছে। একাডেমিক ভবনের গার্লস হোস্টেল, পশ্চিমে হাসাপাতাল অবস্থিত। হাসপাতালের পাশে বয়েজ হোস্টেল রয়েছে। এছাড়া ক্যাম্পাসে খাবারের সুবিধার্তে ক্যান্টিন এবং ছাত্রছাত্রীদের জন্য লাইব্রেরী অবস্থিত।    আরও দেখুন   বাংলাদেশের মেডিকেল কলেজসমূহের তালিকা।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ বিষয়শ্রেণী:চট্টগ্রাম জেলার মেডিকেল কলেজ বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৫-এ বাংলাদেশে প্রতিষ্ঠিত
বিজয়া রেখা, যিনি তার মঞ্চ নাম মৌনিকা সম্বোধনেই বেশি পরিচিত, তিনি একজন ভারতীয় চলচ্চিত্র এবং টেলিভিশন অভিনেত্রী যিনি দক্ষিণ ভারতীয় চলচ্চিত্র এবং তামিল টেলিভিশন ধারাবাহিকে অভিনয় করেন।[ তথ্যসূত্র প্রয়োজন ] মৌনিকা পরিচালক বালু মহেন্দ্রের তৃতীয় স্ত্রী ছিলেন।    ব্যক্তিগত জীবন  মৌনিকা পরিচালক বালু মহেন্দ্রের সাথে সহবাস করতেন। বালু মহেন্দ্র তার অনেক সাক্ষাৎকারে এবং নিজস্ব লেখনিতে মৌনিকার সাথে তার সম্পর্কের কথা নিশ্চিত করেছেন।  তারা ১৯৯৬ সালে একসাথে থাকতে শুরু করে এবং ১৯৯৮ সালে বিয়ে করে, কিন্তু ২০০৪ সালে তাদের বিয়ের কথা জনসমক্ষে প্রকাশ পায়।   কর্মজীবন  ১৯৮৫ সালে মুক্তিপ্রাপ্ত বালু মহেন্দ্রর উন কান্নিল নীর বাজিন্দাল চলচ্চিত্রের মাধ্যমে মৌনিকা চলচ্চিত্র জগতে প্রবেশ করেন।[ তথ্যসূত্র প্রয়োজন ]  চলচ্চিত্রে অভিষেকের পর মৌনিকা কিছু চলচ্চিত্রে পার্শ্ব চরিত্রে অভিনয় করেন যাদের মধ্যে উল্লেখযোগ্য;উন কান্নিল নীর ভাঝিন্দাল (১৯৮৫),  রেট্টাই ভাল কুরুভি (১৯৮৭), কোমারাম ভীম (১৯৯০) এবং থালাট্টু কেতকুথাম্মা (১৯৯১)।  ১৯৯২ সালে মুক্তিপ্রাপ্ত ভান্না ভান্না পুক্কাল চলচ্চিত্রে মৌনিকা প্রথম প্রধান ভূমিকায় অভিনয় করার সু্যোগ পান। এই চলচিত্রে তিনি শেনবাগম চরিত্রে অভিনয় করেন। মৌনিকা অভিনীত পরবর্তী কিছু উল্লেখযোগ্য চলচ্চিত্র হল; রাসুকুট্টি (১৯৯২), আমরাবতী (১৯৯৩), মে মাদাম (১৯৯৪), সুবাশ (১৯৯৬) ইত্যাদি।   চলচ্চিত্র তালিকা  বছর  চলচ্চিত্র  ভূমিকা  নোট  ১৯৮৫  উন কান্নিল নীর ভাঝিন্দাল  প্রতিবন্ধী মহিলা    ১৯৮৫  যাত্রা  বাসে গায়িকা মেয়ে  মালয়ালম চলচ্চিত্র  ১৯৮৭  রেট্টাই ভাল কুরুভি  দলীয় নৃত্যশিল্পী    ১৯৯০  কোমারাম ভীম  কোমারাম ভীমের স্ত্রী  তেলুগু চলচ্চিত্র  ১৯৯১  থালাট্টু কেতকুথাম্মা  ভল্লি    ১৯৯২  ভান্না ভান্না পুক্কাল  শেনবাগম  প্রধান চরিত্রে প্রথম অভিনয়  ১৯৯২  রাসুকুট্টি  পুভাথা  অতিথি উপস্থিতি  ১৯৯৩  আমরাবতী  গীতা, বালাসুব্রহ্মণ্যমের মেয়ে    ১৯৯৪  মে মাদাম      ১৯৯৬  সুবাশ  অরুমুগাসামীর স্ত্রী    ১৯৯৭  থাম্বি দুরাই      ১৯৯৯  মুগম  অঞ্জলা    ২০০০  মানাসু  লক্ষ্মী    ২০০১  এন ইনিয়া পন্নিলাভে  রোজি    ২০১০  বান কাথাদি  রমেশের মা    ২০১৮  কদাইকুট্টি সিংগম  মঙ্গাম্মা রানী (সামিয়াদি)    ২০২০  মীন্দুম ওরু মরিয়াথাই      ২০২১  আনন্দম বিলাইয়াডুম ভীডু  থাঙ্গাম    ২০২৩  কন্নাগি  সরলা   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল টেলিভিশনের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:উৎসবিহীন তথ্যসহ সকল নিবন্ধ
মেহুলী ঘোষ ১৭ বছর বয়সী, ভারতীয় জুনিয়র শ্যুটিং ক্রীড়াবিদ, তিনি বিশ্ব জুড়ে বিভিন্ন আন্তর্জাতিক জুনিয়র শ্যুটিং চ্যাম্পিয়নশিপে ভারতের প্রতিনিধিত্ব করেন। ১২৩ প্রতিযোগীদের মধ্যে, তিনি চেক প্রজাতন্ত্রে অনুষ্ঠিত জুনিয়র শুটিং প্রতিযোগিতার চূড়ান্ত পর্যায়ে পৌঁছানো একমাত্র ভারতীয় ক্রীড়াবিদ ছিলেন এবং সপ্তম স্থানে খেলা শেষ করেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত ২১ তম কমনওয়েলথ গেমসে মহিলাদের ১০ মিটার এয়ার রাইফেল প্রতিযোগিতার ফাইনাল শটে পারফেক্ট ১০.৯ স্কোর করেও মার্টিনা ভেলোসোর সাথে একটি শুটিং-অফের পর রৌপ্য পদক জিতেছিলেন। বর্তমানে মহিলাদের ১০ মিটার এয়ার রাইফেলে তিনি বিশ্বের ৬নম্বর এবং এশিয়ার তিন নম্বর স্থানে আছেন।  প্রাথমিক জীবন সাধারণ মধ্যবিত্ত ঘরে জন্ম মেহুলীর। বাবার নাম নিমাই ঘোষ ও মা মিতালী ঘোষ। মেহুলীর বাবা-মা তাকে এই খরচসাপেক্ষ খেলার বিষয়ে সব রকম সাহায্য করেন। সাধারন মধ্যবিত্ত পরিবার হলেও মেয়ের চাহিদা মেটানোর চেষ্টা করেন সাধ্যমতো। তার বর্তমানে ব্যবহৃত এ্যানাটমিক ওয়ালথার এক্সপার্ট LG ৪০০ ও . ২২ এ্যানসুস রাইফেল দুটির দাম যথাক্রমে দুই ও পাঁচ লক্ষ টাকা।  প্রাথমিক কর্মজীবন মেহুলী প্রথমে শ্রীরামপুর রাইফেল ক্লাবে যোগদান করেন কিন্তু ঘটনাক্রমে ২০১৪ সালে সেখানে তিনি অনুশীলনকালে একজনকে আঘাত করেন এবং ক্লাব কর্তৃক বহিষ্কৃত হন। পরবর্তী কালে মেহুলিকে প্রাক্তন ভারতীয় অলিম্পিক ফাইনালিস্ট এবং অর্জুন পুরস্কারপ্রাপ্ত, জয়দীপ কর্মকার দ্বারা প্রশিক্ষিত করা হয়। জয়দীপ কর্মকার শুটিং একাডেমিতে তিনি তার প্রশিক্ষণ গ্রহণ করেন। ২০১৬ সালের ডিসেম্বরে পুনাতে জাতীয় শ্যুটিং চ্যাম্পিয়নশিপে তিনি নির্বাচিত হন। তিনি জাতীয় চ্যাম্পিয়নশিপে দুটি স্বর্ণ ও সাতটি রৌপ্য পদক পেয়েছেন। মেহুলি ২০১৭ সালের জাতীয় চ্যাম্পিয়নশিপের ৮ টি স্বর্ণ ও ৩টি ব্রোঞ্জ মেডেলসহ ১১টি পদক জিতেছেন এবং সেরা শুটার হিসেবে নির্বাচিত হয়েছেন।   আন্তর্জাতিক কর্মজীবন  মেহুলি ২০১৭ সালে চেক প্রজাতন্ত্রের অনুষ্ঠিত প্রস্তুতিমূলক জুনিয়র শ্যুটিং চ্যাম্পিয়নশিপে অংশগ্রহণ করে সপ্তম স্থানে পৌঁছান। জার্মানিতে অনুষ্ঠিত জুনিয়র ওয়ার্ল্ড শ্যুটিং চ্যাম্পিয়নশিপে তিনি ১৭ তম অবস্থানে শেষ করেন। মেহুলি ২০১৭ সালের ডিসেম্বরে ওয়াকো সিটি, জাপান এ ৪২১.১ স্কোরে এশিয়ান চ্যাম্পিয়ন হয়েছিলেন এবং ইউথ অলিম্পিকস ২০১৮ কোটা স্থানও জিতে নেন। ২০১৮ সালের মার্চ মাসে মেক্সিকোতে আইএসএসএফ বিশ্বকাপে শ্যুটিং এ তিনি সর্বকনিষ্ঠতম ভারতীয় খেলোয়াড় ছিলেন যিনি ২ টি মেডেল জয় করেন। এর মাঝে তিনি একটি জুনিয়র বিশ্ব রেকর্ড করেন। মেহুলি ২০১৮ কমনওয়েলথ গেমসের জন্য যোগ্যতা অর্জন করেছেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত XXI কমনওয়েলথ গেমসে তিনি মার্টিনো ভ্যালোসো এর সাথে শ্যুটিং বন্ধ করার পর মহিলা ১০ মিটার এয়ার রাইফলে রৌপ্য পদক জিতেছিলেন। তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:ভারতীয় নারী ক্রীড়া শুটার বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০০০-এ জন্ম বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:২০২২ এশিয়ান গেমসের পদক বিজয়ী
সৈয়দ মহিবুল হাসান বাংলাদেশের হবিগঞ্জ জেলার রাজনীতিবিদ যিনি তৎকালীন পূর্বপাকিস্তান প্রাদেশিক পরিষদের সদস্য, তৎকালীন সিলেট-১৬ আসনের সংসদ সদস্য ও গণপ্রজাতন্ত্রী বাংলাদেশ সরকারের প্রতিমন্ত্রী ছিলেন।   প্রাথমিক জীবন  সৈয়দ মহিবুল হাসান হবিগঞ্জ জেলার চুনারুঘাটের নরপতি হাবিলী গ্রামে জন্মগ্রহণ করেন। তার স্ত্রী সুরাইয়া হাসান। এক  মেয়ে এক ছেলে,  মেয়ে সৈয়দা রিজওয়ানা হাসান আইনজীবী ও পরিবেশকর্মী এবং বর্তমানে গনপ্রজাতন্ত্রী বাংলাদেশ সরকারের অন্তর্বর্তীকালীন উপদেষ্টা হিসেবে দায়িত্বপালন করছেন।   রাজনৈতিক জীবন  সৈয়দ মহিবুল হাসান ১৯৬৪ সালের তৎকালীন পূর্বপাকিস্তান প্রাদেশিক নির্বাচনে ফুল প্রতীক নিয়ে মুসলিম লীগের হয়ে প্রাদেশিক পরিষদ সদস্য নির্বাচিত হন।  ১৯৭০ সালের তৎকালীন পূর্বপাকিস্তান প্রাদেশিক নির্বাচনে স্বতন্ত্র প্রার্থী হিসেবে অংশ নিয়ে আওয়ামী লীগের প্রার্থী মানিক চৌধুরীর কাছে পরাজিত হন।  ১৯৭৯ সালের দ্বিতীয় জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন সিলেট-১৬ আসন থেকে সংসদ সদস্য নির্বাচিত হন। এর পর বাংলাদেশ জাতীয়তাবাদী দলে যোগদিয়ে জিয়াউর রহমানের মন্ত্রিসভার শ্রম ও জনশক্তি মন্ত্রণালয়ের প্রতিমন্ত্রী হিসেবে দায়িত্ব পালন করেন। এবং আবদুস সাত্তারের মন্ত্রিসভায় শিল্প ও বাণিজ্য মন্ত্রণালয়ের প্রতিমন্ত্রী হিসেবে দায়িত্ব পালন করেন।  ১৯৮৬ সালের তৃতীয় জাতীয় সংসদ নির্বাচনে হবিগঞ্জ-৩ আসন থেকে তিনি স্বতন্ত্র প্রার্থী হিসেবে ন্যাশনাল আওয়ামী পার্টির প্রার্থী চৌধুরী আবদুল হাইর কাছে জামানত হারান। এর পর জাতীয় পার্টিতে যোগদেন। ৬ ডিসেম্বর ১৯৯০ সালের এরশাদ সরকারের পতনের পর তিনি প্রকাশ্যে রাজনীতি থেকে দূরে চলে যান।  তিনি ৮ আগস্ট,২০২৩ সালে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ মুসলিম লীগের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:পাকিস্তান প্রাদেশিক পরিষদের সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:পাকিস্তান মুসলিম লীগের রাজনীতিবিদ
জেহরা খান হলেন একজন পাকিস্তানি শ্রমিকসমিতিবাদী এবং সক্রিয়কর্মী।  তিনি গৃহভিত্তিক নারীশ্রমিক ফেডারেশনের (এইচবিডাব্লুডাব্লুএফ) সাধারণ সম্পাদক এবং জাতীয় শ্রমিকসমিতি ফেডারেশনের গবেষণা ও শিক্ষা সম্পাদক।    কর্মজীবন  জেহরা খান যখন পোশাক ও বস্ত্রকৌশলের ছাত্রী ছিলেন তখন তিনি গৃহ-ভিত্তিক কর্মীদের অবদান সম্পর্কে জানতে পেরেছিলেন এবং তিনি তার স্নাতকোত্তর সন্দর্ভ বা থিসিসের জন্য এই বিষয়টি গ্রহণ করেছিলেন। তার গবেষণায়, তিনি আইনি অধিকারের প্রয়োজনীয়তা উপলব্ধি করেছিলেন যা এই শ্রমিকদের রক্ষা করতে পারে। তার বিভিন্ন শিল্প থেকে শ্রমিক নিয়ে এসে ফেডারেশন গঠনের ধারণা ছিল। তিনি গৃহভিত্তিক নারীশ্রমিক ফেডারেশনের সভায় নারীদের উৎসাহিত করার জন্য দ্বারে দ্বারে প্রচার শুরু করেছিলেন।  তিনি সুশীল সমাজের বিভিন্ন দল ও সমিতির সাথেও জড়িত। সক্রিয়কর্মী হিসেবে তিনি নারী অধিকার, মানবাধিকার, শ্রম অধিকার এবং সংখ্যালঘু সুরক্ষা জড়িত সমাবেশ ও বিক্ষোভে অংশ নিয়েছিলেন। তিনি কর্মক্ষেত্র এবং যৌন হয়রানি ও শ্রম অধিকার বিষয়ে সচেতনতা তৈরিতে কাজ করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী সক্রিয়কর্মী বিষয়শ্রেণী:পাকিস্তানি নারী অধিকার কর্মী বিষয়শ্রেণী:পাকিস্তানি সমাজকর্মী বিষয়শ্রেণী:পাকিস্তানি নাগরিক অধিকার কর্মী
৩০শে এপ্রিল, ২০০৮আন্তর্জাতিক  আফগানিস্তানের কাবুলে নিরাপত্তা বাহিনীর সাথে দীর্ঘ সংঘর্ষ শেষে ৫ তালেবান যোদ্ধা বোমা বিস্ফোরণে নিজেদের উড়িয়ে দিয়েছে। (রয়টার্স)  এইচপি ল্যাব্‌স মেমরিস্টর উদ্ভাবনের ঘোষণা দিয়েছে। রোধক, ধারক এবং আবেশক এর পর এটি চতুর্থ মৌলিক ইলেকট্রনিক যন্ত্র হিসেবে পরিচিত। ১৯৭১ সালে লিয়ন চুয়া এর ভবিষ্যদ্বাণী করেছিলেন। এটি ইলেকট্রনিক যুগকে আরেক ধাপ এগিয়ে নিয়ে যাবে। (নেচার)  বাংলাদেশ ও পশ্চিমবঙ্গ প্রসঙ্গ
৬ নং উমরমজিদ ইউনিয়ন পরিষদ রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।   নামকরণ  কথিত আছে যে, বর্তমানে ৩ নং ওয়ার্ডের অন্তর্গত ‘‘উমরমজিদ’’ মৌজায় সেই সময় উমর ও মজিদ নামে দুই ভাই বাস করতেন। তাঁহারা খুবই প্রভাবশালী ব্যক্তি ছিলেন। তাই তাহাদের নামে প্রথমে সেই এলাকার নাম উমরমজিদ হিসেবে পরিচিতি লাভ করে। পরবর্তীকালে যখন উমরমজিদ ইউনিয়ন পরিষদ প্রতিষ্ঠা করা হয়, তখন তাহাদের নামানুসারে উমরমজিদ ইউনিয়নের নামকরণ করা হয়। পরিষদটি ১৯২৯ সালে স্থাপিত হয়।   অবস্থান  রাজারহাট উপজেলা হতে পূর্ব-দক্ষিণে ৮ কিলোমিটার এবং কুড়িগ্রাম সদর হতে দক্ষিণ-পশ্চিমে ৯ কিলোমিটার। দক্ষিণে পান্ডুল ইউনিয়ন, উত্তরে বেলগাছা ও চাকির পাশার ইউনিয়ন, পূর্বে দূর্গাপুর ইউনিয়ন ও গোড়াই এবং পশ্চিমে নাজিম খাঁন ইউনিয়ন।   ভৌগোলিক পরিচিতি  জেলা সদর থেকে দক্ষিণ-পশ্চিম কোণে উমরমজিদ ইউনিয়ন পরিষদ অবস্থিত। এখানে কোন নদী নাই। অধিকাংশ এলাকা প্রায় সমতল। পূর্ব ও উত্তর দিকে এই ইউনিয়নের একমাত্র নিম্নাঞ্চল। বন্যার সময় এই এলাকা প্লাবিত হয়। ধান, গম, পাট, সরিষা, আলু, পটল ইত্যাদি এখানকার প্রধান ফসল। এখানকার অধিকাংশ লোকই কৃষিজীবী। কিছু লোক চাকুরীজীবী ও অন্যান্য পেশায় নিয়োজিত।   যোগাযোগ  কুড়িগ্রাম সদর হতে প্রায় ১২ কি: মি: পশ্চিম দক্ষিণ কর্নারে এবং রাজারহাট উপজেলা হতে ৮ কি: মি: পূর্বে ফরকেরহাট বাজারের মধ্য স্থানে অত্র ইউনিয়ন পরিষদ টি অবস্থিত। যোগাযোগ ব্যাবস্থা অতি সুগম।   বিভিন্ন প্রতিষ্ঠান   তহশিল অফিস- ১ টি  ইউনিয়ন স্বাস্থ্য ও পরিবার কল্যাণ কেন্দ্র-০১ টি  ডাকঘর- ১টি।    হাটবাজার   ফরকের হাট  বটতলির বাজার।  রাজমল্লীর হাট।   দর্শনীয় স্থান  তিস্তা নদী  আরও দেখুন   রাজারহাট উপজেলা   তথ্যসূত্র
ফ্রিজিয়া (Frisia) উত্তর-পশ্চিম ইউরোপে উত্তর সাগরের তীরে অবস্থিত একটি ঐতিহাসিক অঞ্চল। এটি বর্তমান নেদারল্যান্ডসের অধিকাংশ এলাকা, জার্মানির উত্তর-পশ্চিমের কিছু অংশ এবং ফ্রিজীয় দ্বীপপুঞ্জ নিয়ে গঠিত ছিল। ফ্রিজীয় নামের একটি জার্মানীয় জাতি প্রাগৈতিহাসিক যুগে এই অঞ্চলে বাস করত এবং তাদের নামেই এই অঞ্চলের নামকরণ। ফ্রিজিয়ার ছিল নিজস্ব ভাষা ও সংস্কৃতি। এগুলি এখনও কিছু কিছু এলাকায়, যেমন নেদারল্যান্ডসের ফ্রিসলান্ড প্রদেশে ধরে রাখা হয়েছে। এই নিম্নভূমি অঞ্চলটি প্রায়ই সাগরের জোয়ারে প্লাবিত হত, এবং ফ্রিজীয়রা ঐতিহাসিকভাবে মনুষ্যনির্মিত মাটির ঢিবির উপর বসবাস করত।  খ্রিস্টীয় ১ম শতকে ফ্রিজিয়া ও রোমান সাম্রাজ্যের মধ্যে চুক্তি সম্পাদিত হয়। ৪৭৬ সালে রোমান সাম্রাজ্যের পতনের পর ফ্রিজিয়া কিছুকাল অ্যাঙ্গল ও স্যাক্সন নামের জার্মান জাতিদের অধীনে ছিল; ফ্রিজিয়া এই জাতি দুইটির গ্রেট ব্রিটেন দ্বীপে যাওয়ার পথে পড়েছিল। ফ্রিজীয় ভাষাতে এই অ্যাংলো-স্যাক্সন প্রভাব এখনও রয়ে গেছে। ৭৮৫ সালে ফ্রিজিয়াকে কারোলিঙ্গীয় সাম্রাজ্যের অন্তর্গত করে নেওয়া হয় এবং এলাকার অধিবাসীরা ধীরে ধীরে খ্রিস্টধর্মে ধর্মান্তরিত হতে শুরু করে। তবে ফ্রিজিয়া সাম্রাজ্যের অন্তর্ভুক্ত হলেও যথেষ্ট স্বায়ত্বশাসন বজায় রাখে। এর পরবর্তী শতাব্দীগুলিতে অঞ্চলটি তিনটি ভাগে ভাগ হয়ে যায়। পূর্ব ফ্রিজিয়া অঞ্চলটি মূলত গ্রোনিঙেন শহর থেকে পরিচালিত হত, এবং শহরটি উট্রেশ্‌টের বিশপের অধীন ছিল। পূর্ব প্রুশিয়ার একাংশ পরে প্রুশিয়ার অংশ করে নেওয়া হয়। পশ্চিম ফ্রিজিয়া হল্যান্ডের কাউন্টদের নিয়ন্ত্রণে চলে আসে, আর মধ্য ফ্রিজিয়া মোটামুটি স্বাধীন থাকে। মধ্যযুগে ফ্রিজিয়ার অধিবাসীদের স্বাধীন জীবনযাপনের জন্য অঞ্চলটি পরিচিত লাভ করে, কেন না সেসময় ইউরোপের বেশির ভাগ অংশে সামন্ততন্ত্র প্রচলিত ছিল।  ১৬শ শতকের শুরুর দিকে ফ্রিজিয়ার বেশির ভাগ অংশ পবিত্র রোমান সম্রাট ৫ম চার্লসের অধীনে চলে আসে। তিনি আবার উত্তর-পশ্চিম ইউরোপে হাবসবুর্গ রাজবংশের স্পেনীয় সম্পত্তিগুলির সাথে ফ্রিজিয়াকে মিলিয়ে দেন। হাবসবুর্গ রাজবংশ প্রশাসনিক ভাষা হিসেবে ফ্রিজীয় ভাষার মর্যাদা বাতিল করে দেয়। ১৬শ শতকের বাকী সময় ধরে এখানে প্রোটেস্টান্ট সংস্কার সংঘটিত হয়। ফ্রিজীয়রা রোমান ক্যাথলিক স্পেনীয় হাবসবুর্গ শাসনের বিরুদ্ধে বিপ্লবে অংশ নেয়। ১৫৭৯ সালে ফ্রিজিয়া উট্রেশ্‌টের ইউনিয়নে যোগ দেয়, যা পরবর্তী ওলন্দাজ প্রজাতন্ত্রে পরিণত হয়।  বর্তমানে ফ্রিজীয়রা নেদারল্যান্ডসে বাস করলেও তারা সেখানকার একটি বিশিষ্ট সাংস্কৃতিক গোষ্ঠী। তাদের মুখের ফ্রিজীয় ভাষা একটি পশ্চিম জার্মানীয় ভাষা এবং ওলন্দাজ ভাষার চেয়ে ইংরেজি ভাষার সাথে এর বেশি মিল দেখতে পাওয়া যায়। ওলন্দাজ প্রজাতন্ত্রের অংশে পরিণত হবার পর ফ্রিজীয় সাহিত্য গড়ে তোলার অনেক চেষ্টা করা হলেও ১৯শ শতকের আগ পর্যন্ত এগুলিতে তেমন ফল হয়নি। আধুনিকায়নের বিরুদ্ধে ফ্রিজীয় সাহিত্য ও অন্যান্য ফ্রিজীয় সাংস্কৃতিক বৈশিষ্ট্য ধরে রাখার তাগিদে বিংশ শতাব্দীতে ফ্রিজীয় জাতীয়তাবাদের উত্থান ঘটে। বর্তমানে নেদারল্যান্ডসের ফ্রিসল্যান্ড অঞ্চলে ফ্রিজীয় সংস্কৃতির শক্ত অবস্থান লক্ষ্য করা যায়; সেখানে ফ্রিজীয় ভাষা একটি সরকারী ভাষা হিসেবে স্বীকৃত।   আরও দেখুন   ফ্রিজীয় জাতি  ফ্রিজীয় ভাষা  ফ্রিজীয় সাহিত্য  বিষয়শ্রেণী:জার্মানির ইতিহাস বিষয়শ্রেণী:নেদারল্যান্ডসের ইতিহাস বিষয়শ্রেণী:ডেনমার্কের ইতিহাস বিষয়শ্রেণী:জার্মানির ভূগোল বিষয়শ্রেণী:নেদারল্যান্ডসের ভূগোল বিষয়শ্রেণী:ডেনমার্কের ভূগোল বিষয়শ্রেণী:ফ্রিজিয়া বিষয়শ্রেণী:বিভাজিত অঞ্চল বিষয়শ্রেণী:ঐতিহাসিক অঞ্চল
ক্ষিরোদচন্দ্র চৌধুরী   (১৯০০  – ১৯ অক্টোবর ১৯৭৩) ছিলেন একজন খ্যাতনামা শিশুরোগ বিশেষজ্ঞ ও চিকিৎসক।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৬৯,  তাকে ভারতীয় শিশুরোগ বিশেষজ্ঞদের 'চূড়ামণি' তথা 'জনক' বলা হয়।Institute of Child Health জন্ম ও শিক্ষা জীবন ক্ষিরোদচন্দ্র চৌধুরীর জন্ম  ব্রিটিশ ভারতের অধুনা  বাংলাদেশের  কিশোরগঞ্জ জেলার কটিয়াদীতে। পিতা উপেন্দ্রনারায়ণ চৌধুরী এবং মাতা সুশীলা সুন্দরী চৌধুরী। তার বিদ্যালয়ের পড়াশোনা বাংলাদেশের কিশোরগঞ্জে। ডাক্তারী পড়তে চলে আসেন কলকাতায়। ১৯২৬ খ্রিস্টাব্দে কলকাতা মেডিক্যাল কলেজ থেকে এম.বি পাশ করে উচ্চ শিক্ষার্থে ইংল্যান্ড যান ও পরে অস্ট্রিয়ার ভিয়েনায় গিয়ে শিশুরোগ সম্পর্কে বিশেষ পড়াশোনা করেন।  কর্মজীবন ১৯৩১ খ্রিস্টাব্দে দেশে ফিরে কয়েক বছর কলকাতার চিত্তরঞ্জন শিশুসদনের সঙ্গে যুক্ত ছিলেন। ১৯৫৬ খ্রিস্টাব্দে তিনি কলকাতায় ইন্সটিটিউট অব চাইল্ড হেলথ নামে এক প্রতিষ্ঠান স্থাপন করেন।১৯৫৭ খ্রিস্টাব্দের ১৬ জানুয়ারি ভারতের প্রথম শিশুরোগ চিকিৎসার এই প্রতিষ্ঠানটির আনুষ্ঠানিক দ্বারোদ্ঘাটন  করেন ভারতের তৎকালীন প্রধানমন্ত্রী পণ্ডিত জওহরলাল নেহরু।  শিশুরোগের প্রতিরোধ, নিরাময়সহ সুসংহত পরিষেবা প্রদানের উদ্দেশ্যে, শিক্ষা ও গবেষণার কেন্দ্র হিসাবে তৈরি করেন প্রতিষ্ঠানটি। ভারতে প্রথমবারের মতো ইতিবাচক এবং শিশু যত্নের সম্যক ধারণা জনসমক্ষে তুলে ধরার যেমন চেষ্টা করেছেন, তেমনই ভারতে শিশুরোগ বিশেষজ্ঞদের জন্য এক নতুন যুগের সূচনা করেন তিনি।  এছাড়াও, ১৯৩৩ খ্রিস্টাব্দে তিনি স্বাধীনভাবে শিশুবিশেষজ্ঞদের জন্য জার্নাল- ইন্ডিয়ান জার্নাল অফ পেডিয়াট্রিক্স প্রকাশ করেন। ১৯৪৮ খ্রিস্টাব্দে ইন্ডিয়ান পেডিয়াট্রিক সোসাইটি শুরু করেন। যার মাধ্যমে তিনি ১৯৫৮ খ্রিস্টাব্দ নাগাদ দেশের বিভিন্ন শহরে জাতীয় পেডিয়াট্রিক কনফারেন্সের আয়োজন করে।  শিশুর স্বাস্থ্য ও শিশুরোগ সম্পর্কে তিনি বিভিন্ন সময়ে বিভিন্ন দেশে অনুষ্ঠিত আন্তর্জাতিক সম্মেলনে যোগ দিয়েছেন।  মৃত্যু ১৯৭৩ খ্রিস্টাব্দের ১৯ অক্টোবর খ্যাতনামা শিশুরোগ  বিশেষজ্ঞ ডা.ক্ষিরোদচন্দ্র চৌধুরী কলকাতায় প্রয়াত হন। তার স্ত্রীও ছিলেন একজন শিশুরোগ বিশেষজ্ঞ। মননশীল সুলেখক ও বিশিষ্ট চিন্তাবিদ নীরদচন্দ্র চৌধুরী (১৮৯৭ - ১৯৯৯) ছিলেন তার অগ্রজ।   তথ্যসূত্র   বিষয়শ্রেণী:১৯০০-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাঙালি চিকিৎসক বিষয়শ্রেণী:ভারতীয় চিকিৎসক বিষয়শ্রেণী:শিশু বিশেষজ্ঞ বিষয়শ্রেণী:ভারতীয় শিশু বিশেষজ্ঞ